Diari Oficial de la Generalitat Valenciana


Sumari del DOGV 4326, del 02-09-2002 (2002/9297)

Informació pública del projecte de modificació puntual de les normes subsidiàries del planejament municipal de Gata de Gorgos número 8, sòl urbanitzable El Pou.
----------------------------------------------------------------------------------------------------------------------------------------------------------------

### Dades del document

Número de DOGV
:   4326

Data del DOGV
:   02-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9297


Organisme emissor
:   Ajuntament de Gata de Gorgos

Tipus de document
:   Anunci

Informació pública del projecte de modificació puntual de les normes subsidiàries del planejament municipal de Gata de Gorgos número 8, sòl urbanitzable El Pou. [2002/F9297]
  
El Ple de l'ajuntament de Gata de Gorgos, amb data 23 de juliol de 2002, ha adoptat els següents acords:
  
Primer. Sotmetiment a informació pública, per un període d'un mes, anunciada en el Diari Oficial de la Generalitat Valenciana i en premsa diària comercial, de la modificació puntual de les normes subsidiàries de planejament municipal de Gata de Gorgos número 8, sòl urbanitzable El Pou, amb homologació parcial modificativa de les normes subsidiàries i estudi d'impacte ambiental. Durant el mencionat període, el projecte diligenciat es trobarà depositat per a la seua consulta pública a la Secretaria de l'ajuntament.
  
Segon. Remetre un exemplar del mencionat projecte i de l'estudi d'impacte ambiental a la Conselleria de Medi Ambient, a fi de la declaració d'impacte ambiental en els termes dels articles 20 i següents del Decret del Consell de la Generalitat Valenciana número 162/1990, de 15 d'octubre, pel qual s'aprova el Reglament per a l'Execució de la Llei 2/1989, d'Impacte Ambiental.
  
Tercer. Remetre un exemplar del mencionat projecte als efectes de l'article 158.1.b) del Reglament de Planejament de la Comunitat Valenciana (Decret 201/1998, de 15 de desembre), a:
  
1) La Diputació Provincial d'Alacant, atés que afecta la carretera CV 748 (a Llíber), la carretera CV 732 (a Pedreguer).
  
2) La Conselleria d'Obres Públiques, Urbanisme i Transports (Carreteres), perquè afecta la CV 732/AV 1417 (carretera a Xàbia).
  
3) I al Ministeri de Foment (Demarcació de Carreteres de l'Estat a Alacant), ja que el mencionat sector es troba en la proximitat de la CN 332.
  
Quart. Remetre, així mateix, un exemplar del projecte esmentat al Servei Territorial d'Urbanisme i Ordenació Territorial de la Conselleria d'Obres Públiques, Urbanisme i Transports a Alacant (Av. Aguilera, 1, 03240 Alacant), als efectes d'acompliment del tràmit de concert previ.
  
Cinqué. Advertir els interessats que no es reiterarà el tràmit d'informació pública ni encara que s'introduïsquen modificacions substancials en el projecte, excepte l'obligació de notificació personal de l'acord d'aprovació provisional als interessats personats en les actuacions i la resta d'afectats en els seus drets subjectius per les eventuals modificacions.
  
Sisé. Conforme al que s'ha establit per l'article 152.2 del Decret 201/1998, de 15 de desembre, del Consell de la Generalitat Valenciana, pel qual s'aprova el Reglament de Planejament de la Comunitat Valenciana, el present acord determina, per si mateix, la suspensió de l'atorgament de llicències a l'àrea territorial objecte del projecte de planejament exposat al públic, en suposar les noves determinacions la modificació del règim urbanístic vigent.
  
El que es fa públic per al coneixement general, de conformitat amb el que disposen els articles 55 i 38 de la Llei Reguladora de l'Activitat Urbanística.